#

# Cyngor Cymuned Llanrhystud Community Council

# Cofnodion y pwyllgor a gynhaliwyd yn y Neuadd Goffa ar y 6 Medi 2017.

**Presennol**: Gwyn Jones (Is-Cadeirydd), Glyn Davies, John Evans, Eirwyn Evans, Claire Jones,

 Dewi Jones, Morris Jones, Donald Morgan, Sharon Richards.

 Cyng.R Rees-Evans Clerc: Christine Evans.

**Ymddiheuriadau:** Ceredig Morgan.

**1: Datgan Diddordeb** – A170815 – Cyng. J Evans, Cyng. G Jones.

**2: Cofnodion** – Cynigwyd cofnodion cyfarfod 5 Gorffennaf 2017 fel rhai cywir.

**3: Materion yn Codi**

* Cyfethol – Croesawyd Mrs S Richards i’w rôl fel cynghorydd cymuned ar gyfer ward Haminiog. Llofnododd Mrs Richards y Datganiad derbyn Swydd a’r ymrwymiad i barchu’r côd ymddigiad.
* Cae Chwarae – Nid oedd datblygiad newydd yn deillio o'r cyfarfod a gynhaliwyd ar y cae chwarae ym mis Gorffennaf. Gofynnwyd i'r clerc ymgynghori ymhellach gyda disgyblion Ysgol Myfenydd a'r Ysgol Feithrin.
* Atebion oddi wrth y Cyngor Sir yn cofnodi fod y gofynnion canlynol wedi eu gweithredu:i) Nant Teras Glanrafon wedi ei glanhau
ii) Arwydd enw ar Stryd yr Eglwys
iii) Arwynebedd ysglyfaeth ar y bont dros y rhyd
iv) Llinellau melyn o flaen yr ysgol wedi ei hailbeintio.
Un cais nad yw wedi cael ateb yw newid yr arwydd rhybuddio cyflymder ar y B4337 - Gofynnwyd i'r clerc ysgrifennu eto i'r Cyngor Sir i ofyn pam nad yw'r ardal hon wedi'i dynodi'n llwybr diogel i'r ysgol ac pam nag oes parth 20mya dros dro yma fel mewn mannau eraill o Geredigion neu golau newydd i gymryd lle yr un sydd ddim yn gweithio. Hefyd, i ofyn i lywodraethwyr ysgol Myfenydd os byddant yn cefnogi'r cyngor cymuned i godi'r mater hwn.
* Rhoddwyd ganiatâd i dalu y bil o £1328.40 i Gonractwyr Camddwr am godi y twr chwarae y llynedd.

**4: Cynllunio**

* Cofnodion Pwyllgor Rheoli Datblygu – 12 Gorffennaf 2017
* A170815 –Codi estyniad ac estyniad i’r cwrtil – 3 Caerfelin, Llanrhystud– dim sylwadau

**5. Gwybodaeth** - Derbyniwyd y canlynol:

* Cyngor Sir Ceredigion – Gwybodaeth fod y C1127 (lôn yn dilyn am Caerfelin) yn cael ei chau dros dro o 30/10/17 – 3/11/17.
* Cyngor Sir Ceredigion – Rhestr Cymeradwyo ar gyfer clirio eira a gwasanaethau argyfwng arall – hysbyseb ar yr hysbysfwrdd.
* Cyngor Sir Ceredigion – Gwybodaeth am y pecyn e-ddysgu ‘Ymwybodaeth o Ofalwr’ – nodwyd
* Cyngor Sir Ceredigion – Ymgynghoriad – Polisi Dosbarthu Ffilmiau – ar wefan y cyngor sir.
* Cyngor Sir Ceredigion – Ymgynghoriad – Polisi ar gyfer Rheoleiddio Casgliadau Stryd a Chasgliadau Elusennolo Dŷ i Dŷ – ar wefan y sir
* Un Llais Cymru – Cynhadledd a Chyfarfod Blynyddol yn Llanelwedd ar 30 Medi - nodwyd
* Un Llais Cymru – Amserlen Hyfforddiant o Fedi i Rhagfyr. – nodwyd
* Un Llais Cymru – Dyddiad yr hyfforddiant ar Datganoli Gwasanaethau a Throsglwyddo Asedau Cymunedol yn Morlan, Aberystwyth ar 13 Medi.
* Un Llais Cymru – Gwybodaeth am ‘Diwygio Ddeddwriaeth Diogelu Data’ – nodwyd
* Un Llais Cymru – Gwybodaeth am ‘Gwobrau Arwyr Lleol Radio Ceredigion’ – nodwyd

Llofnod y Cadeirydd:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* GIG Cymru – Dogfennau Ymgynghori ar ‘Trawsnewid Gwasanaethau Clinigol a Gwasanaethau Iechyd Meddwl yn ardal Bwrdd Iechyd Dyfed Powys– gall weld y dogfennau ar wefan GIG Cymru.
* Llywodraeth Cymru – Ymgynghoriad ynghylch â Diwygio Etholiadol – nodwyd
* Llywodraeth Cymru – Ymgynghoriad ynghylch â Awdurdod Cyllid Cymru yn cael mynediad i bwerau troseddol – nodwyd
* Cred – Gwybodaeth am Gwrs Academi Arweinyddiaeth Cymunedol – nodwyd
* Tree Charter – gwahoddiad i blannu Coeden Etifeddiaeth
* Gwasanaeth Tân ac Achub – Gall weld ei cylchgrawn misol ar ei gwefan.

**6: Apêl –** Y Ddolen – diwedd y flwyddyn.

**7: Cyfrifon a Datganiad Ariannol**

* HSBC – adroddiad banc - Cymunedol - Balans – Gorffennaf - £2,415.21: Awst - £2,215.21.

 Busnes - Balans – Gorffennaf - £10,168.70; Awst - £10,168.70

* Archwiliwr Mewnol – Llythyr i gadarnhau’r Amodau Gorchwyl wrth gwblhau’r archwiliad.

**8: Materion a godwyd gan y gymuned**

* Derbyniwyd hysbysiad oddi wrth Gwasanaethau Etholiadol fod swydd wag ar gyfer Canfaswr Etholiadol – hysbysfwrdd y pentref
* Derbyniwyd wybodaeth gan aelod o’r Pwyllgor Mynediad Lleol fod llwybr i gerddwyr yn cael ei greu wrth ochr â ffordd lan y môr.
* Mynegwyd pryder nad oedd neb wedi cael gwybodaeth fod lôn Cwm Mabws i gau dros dro – gofynnwyd i’r clerc i ofyn am y gwybodaeth.

**9: Cyfarfod nesaf - 4 Hydref 2017 am 8.00yh.**

Llofnod y cadeirydd:\_\_\_\_\_\_\_\_\_\_\_\_\_\_\_\_